kardosdrur/scandi-wiki huggingface dataset:
Adolph Frederik von Zepelin

Adolph Frederik von Zepelin (24. maj 1816 i København – 9. juli 1892 i Nice) var en dansk officer og kammerherre.

Han var søn af generalmajor Johan Detlev von Zepelin og hustru, blev 1828 landkadet, 1837 sekondløjtnant i Livgarden til Fods, 1838 kammerjunker og 1842 premierløjtnant. Han deltog 1848 i slagene ved Slesvig og Dybbøl, blev samme år kaptajn af 2. klasse i 3. kompagni ved Livgarden til Fods og 13. september dette år Ridder af Dannebrog. Han blev senere samme år kaptajn af 1. klasse, deltog 1849 i fægtningen ved Ullerup og 1850 i slaget ved Isted, blev 1854 major, 1858 kammerherre, blev 1860 Ridder af Sværdordenen, 1861 kommandør for 15. Bataljon, 1862 oberstløjtnant og blev 1878 naturaliseret som dansk adelsmand (hvilket dog var unødvendigt, da hans fader allerede var naturaliseret). Han fik senere afskedspatent som oberst.

Han blev gift 14. maj 1839 med Nathalie Beate Antoinette Augusta Sehested Berregaard (1. august 1808 - 2. januar 1884 i København), datter af Anders Sehested Berregaard (1779-1815) og Thalia Marie Motzfeldt Fremming (1788-1853). Han var farfader til forfatteren Ditleff von Zeppelin.

Kilder 
 Danmarks Adels Aarbog 1947.

Adolph Frederik
Officerer fra Danmark
Kammerherrer fra Danmark
Personer i Treårskrigen fra Danmark
Danskere i 1800-tallet
Personer fra København
Riddere af Dannebrog
Personer i Dansk Biografisk Leksikon
Riddere af 1. klasse af Sværdordenen
Søren Søltoft Madsen

Søren Søltoft Madsen (17. april 1935 – 13. november 2003) , søn af landsretssagfører og kommunist Carl Madsen, gjorde som teenager oprør og tog ud at sejle. Efter 5 år som sømand vendte han hjem til Danmark, hvor han lidt af omveje blev cand. jur., og endte med at blive en af Danmarks kendte forsvarsadvokater. Søren Søltoft Madsen førte gennem årene en række store sager, blandt andet var han forsvarer for dobbeltmorderen Naum Conevski, som i 1985 blev idømt livsvarigt fængsel for dobbeltdrab på to drenge på stranden Femøren på Amager. I 2001 var han blandt andet advokat for Enhedslistens Frank Aaen, da denne ragede uklar med den tidligere modstandsmand Jørgen Røjel.

I 1992 valgte Søltoft Madsen at lukke kontoret på Enghaveplads 20 på Vesterbro for derefter at arbejde hjemmefra. Det sidste halve år af sit liv måtte han trappe kraftigt ned pga. kræft. Få uger efter at være blevet erklæret rask, fik døden en anden årsag den 13. november 2003 nær Munkholmbroen ved Holbæk. Han var ved at miste herredømme over sin bil, men nåede at køre ind på en parkeringsplads, hvor en medtrafikant fandt ham bevidstløs og tilkaldte en ambulance. På hospitalet blev han konstateret død.

Noter

Eksterne henvisninger 
 

Advokater fra Danmark
Danskere i 1900-tallet
Personer døde af kræft
Niels Hoftved

Niels Hoftved (født 2. juli 1762 i København, død 30. november 1815 i Aalborg) var en dansk landsdommer og læge.

Han var søn af brygger Bent Hoftved og Øllegaard født Hvass, blev student 1779, tog 1783 filologisk og 1785 juridisk eksamen, blev samme år kancellisekretær efter nogle år at have tjent som volontør i Kancelliet, 1787 prokurator ved Hof- og Stadsretten, 1790 højesteretsadvokat og 1799 landsdommer på Sankt Croix. Ved sit embedes ophævelse 1803 entledigedes Hoftved, kastede sig nu over medicinske studier, tog 1810 kirurgisk eksamen og ansattes som distriktslæge ved Københavns Fattigvæsen, men allerede inden årets udgang praktiserede han i Randers, hvorfra han 1814 flyttede til Aalborg; her døde han 30. november 1815.

Han blev gift 26. oktober 1792 med Elisabeth Wosemose (8. februar 1775 - 22. april 1842), datter af prokurator og rådmand i København Christian Wosemose. Hoftved har ladet trykke nogle taler, mest af juridisk indhold, og en del lejlighedsdigte.

Kilder 
 
 
 Tauber og Nielsen, Embedsmænd i Aalborg, s. 285 f.
 Rasmus Nyerup, Lit. Lex.

Landsdommere fra Danmark
Prokuratorer fra Danmark
Læger fra Danmark
Personer fra København
Danskere i 1700-tallet
Danskere i 1800-tallet
Kristian Hald

Kristian Hald (født 9. september 1904 i Todbjerg, død 27. juli 1985) var en dansk sprogforsker og førende stednavneforsker i Danmark.

Han blev videnskabelig medarbejder ved Stednavneudvalget i årene 1928-1950 og professor i nordiske sprog ved Københavns Universitet 1953-1974.
Han blev dr.phil. på afhandlingen De danske stednavne paa -um i 1942.

Kristian Hald har et omfattende forfatterskab bag sig. Således forfattede han store dele af bindene 2-9 i serien Danmarks Stednavne om de da værende amters stednavne, han var eneforfatter til bind 18 (1976-80) og bind 7 (1948-49) af Sydslesvigs Stednavne. Mest kendt er han dog nok som forfatter af den populære fremstilling af stednavnespørgsmål i Vore Stednavne fra 1950.

Forfatterskab 
 Kristian Hald: De danske stednavne paa -um; København 1942.
 Kristian Hald: Vore stednavne: med særligt hensyn til Vendsyssel; Udgivet af Folkeuniversitetsudvalget i kommission hos E. Munksgaard, 1948 
 Kristian Hald: Vore Stednavne; Udgivet af Udvalget for Folkeoplysningens Fremme. C. E. Gads Forlag, København 1950. 
 Kristian Hald: Personnavne i Danmark: Middelalderen; Dansk historisk fællesforening, 1971
 Kristian Hald: "Ris" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 14, sp. 342)
 Kristian Hald: "-rød" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 14, sp. 439-440)
 Kristian Hald: "Sal" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 14, sp. 678)
 Kristian Hald: "sø" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 15, sp. 339-440)
 Kristian Hald: "skov" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 15, sp. 612-614)
 Kristian Hald: "-slet, -slette" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 16, sp. 219-220)
 Kristian Hald: "Sognenavne" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 16, sp. 385-389)
 Kristian Hald: "-sted" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 16, sp. 571-574)
 Kristian Hald: "Stav-" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 17, sp. 83-84)
 Kristian Hald: "-torp" (Kulturhistorisk Leksikon for nordisk middelalder; 2. udgave; Rosenkilde og Bagger 1982; bind 18, sp. 496-499)

På internettet 

 Kristian Hald: "Stednavne i Angel" (Sydslesvig II. Angel; Udgivet af Grænseforeningen ved Gunnar Knudsen og Knud Kretzschmer. Reitzels Forlag, København 1945; side 70-84)

Stednavne
Sprogvidenskabsfolk fra Danmark
Professorer fra Københavns Universitet
Faglitterære forfattere fra Danmark
Danskere i 1900-tallet
Medlemmer af Videnskabernes Selskab
Æresdoktorer
Personer i Kraks Blå Bog (afdøde)
Personer i Dansk Biografisk Leksikon
Personer fra Jylland
Studenter fra Aalborg Katedralskole
Shlomo

Shlomo (hebraisk: שלמה [sjlomo], dansk: Guds fred) er et populært hebraisk drengenavn i Israel og også det moderne hebraiske navn for den bibelske person Salomon.

Kendte personer med navnet Shlomo 
 Shlomo Kleit

Drengenavne
Hebraiske ord og vendinger
Operation Salomon

Operation Salomon (hebraisk: מִבְצָע שלמה, Mivtza Shlomo) var en hemmelig israelsk millitæroperation i 1991 for at fragte etiopiske jøder til Israel.
 
Pga. den politiske ustabilitet i Etiopien var adskillige jødiske organisationer, inkl. staten Israel, bekymrede for Etiopiens jødiske mindretals, kendt som Beta Israel, sikkerhed. Året forinden var det i al hemmelige blevet besluttet at hente så mange jøder som muligt fra Etiopien til Israel i en millitæroperation. Dette ville blive den største udvandring af etiopiske jøder til Israel til dags dato. På 36 timer fløj 34 israelske fly, deriblandt kampfly, uafbrudt frem og tilbage mellem Israel og Etiopien. Det lykkedes at transportere 14,325 etiopiske jøder til Israel.

Operation Salomon fløj næsten dobbelt så mange etiopiske jøder til Israel som i . Millitæroperationen satte en verdensrekord for antallet af mennesker i et fly d. 24. maj 1991, da en El Al 747 tog 1,122 passagerer til Israel. "Egentlig var det kun planlagt, at der skulle være 760 passagerer. Fordi passagererne var så lette, blev der klemt mange flere ind [i flyet]." 5 babyer blev født ombord på flyene.

Se også

Referencer

Yderligere om emnet 
 Naomi Samuel (1999). The Moon is Bread. Gefen Publishing House. 
 Shmuel Yilma (1996). From Falasha to Freedom: An Ethiopian Jew's Journey to Jerusalem. Gefen Publishing House. 
 Alisa Poskanzer (2000). Ethiopian Exodus. Gefen Publishing House. 
 Baruch Meiri (2001). The Dream Behind Bars: The Story of the Prisoners of Zion from Ethiopia. Gefen Publishing House. 
 Stephen Spector (2005). Operation Solomon: The Daring Rescue of the Ethiopian Jews. Oxford University Press. 
 Ricki Rosen (2006). Transformations: From Ethiopia to Israel. 
 Gad Shimron (2007). Mossad Exodus: The Daring Undercover Rescue of the Lost Jewish Tribe . Gefen Publishing House.

Eksterne henvisninger 

 Jewish Agency for Israel

Aliyah
Israels historie
Jødedom
Etiopien
Natura 2000-område nr. 39 Mønsted og Daugbjerg Kalkgruber og Mønsted Ådal

Natura 2000-område nr. 39 Mønsted og Daugbjerg Kalkgruber og Mønsted Ådal er en naturplan under det fælleseuropæiske Natura 2000-projekt. Planområdet  er et habitatområde, med et samlet areal på 740 ha, hvoraf 14,5 ha er statsejet. Området ligger i for hovedparten i Viborg Kommune men en lille del mod nord ligger i Skive Kommune.

Beskrivelse 
Området strækker sig fra Daugbjerg og Mønsted i syd og går mod nord, primært langs Mønsted- og Jordbro-ådalene indtil Liebes- og Dalgas Plantager med lobeliesøen Birkesø nord for Stoholm.

I området ligger de to gamle kalkgruber Mønsted- og Daugbjerg kalkgruber. De to gruber har i århundreder leveret kalk til byggeri i første omgang til kirker, senere til andet byggeri, og fortsatte i Mønsted Kalkgruber frem til 1978. Kalkgruberne udgør en international meget vigtig overvintringslokalitet for flere arter flagermus, herunder bl.a. damflagermus og gruberne har desuden stor kulturhistorisk interesse. Det er desuden værd at nævne de rødlistede arter hjortetunge og bægerbregne, som forekommer med velkendte bestande i området.

Vandløbskvaliteten i områdets to store vandløb, Jordbro Å og Mønsted Å, er generelt god og vandløbene er levested for både bæklampret, grøn kølleguldsmed og odder. Ådalene indeholder nogle botanisk særdeles veludviklede kildevæld med karakteristisk vegetation, herunder væsentlige forekomster af den sjældne Blank Seglmos (Hamatocaulis vernicosus) og en i øvrigt veludviklet mosflora.

På kanterne af de stedvis ret stejle ådale findes arealer med artsrige sure overdrev og tørre heder. Landbrugsdriften, herunder græsning er stort set ophørt i de to ådale. Birkesø i den nordlige del af området har tidligere været en helt ren lobeliesø, der i udstrakt grad har været anvendt til badning. Omkring Birkesø og i den meget kuperede sydøstlige ende af området nær Mønsted Plantage ligger store hedeområder.
I Daugbjerg Plantage findes større arealer med artsrige stilkege-krat.
Flere af disse egekrat har i dag en fin drift med græsning. Ved Mønsted Kalkgruber blev 14 hektar skov i 2018 udpeget til ny anden biodiversitetsskov,  af hensyn til forekomsten af
særligt truede og sjældne arter, herunder truede overdrevsarter.

Et område på omkring 12 ha omkring Daugbjerg kalkgruber er fredet Dybdal Skov og Daugbjerg Kalkminer blev fredet i 1951 – og i 2003 .
   
Natura 2000-planen er vedtaget i 2011, hvorefter kommunalbestyrelserne
og Naturstyrelsen udarbejdede bindende handleplaner for
gennemførelsen af planen. Planen videreføres og videreudvikles i anden planperiode 2016-21. Natura 2000-planen er koordineret med Vandplan 1.2 Limfjorden.

Se også 
 Internationale naturbeskyttelsesområder i Danmark
 Naturtyper i Danmark

Kilder og henvisninger 

 Kort over området
 Naturplanen
 Naturplanen 2016-2021
 Basisanalysen for naturplanen
 Basisanalyse 2016-2021

Natura 2000-planer
Lokaliteter i Viborg Kommune
Lokaliteter i Skive Kommune
EU-habitatområder i Danmark
Fredede arealer i Danmark
Regeringen Kaj Leo Johannesen I

Kaj Leo Johannesens første regering var Færøernes regering fra den 26. september 2008 til den 14. november 2011. Kaj Leo Johannesen fra Sambandsflokkurin var lagmand, og andre deltagende partier var Fólkaflokkurin og Javnaðarflokkurin. Den 6. april 2011 trak Fólkaflokkurin sig ud af regeringen efter uoverensstemmelser med regeringspartnerne om den økonomiske politik. Regeringen fortsatte uden Fólkaflokkurin og blev Færøernes første mindretalsregering.

Den 4. maj 2011 blev regeringen omorganiseret således at lagmanden overtog ansvaret for udenrigssager, erhvervsministeren (vinnumálaráðharrin) overtog fiskerisager, sundhedsministeren overtog indenrigssager (undtagen kommunalsager), og kulturministeren overtog kommunalsager.

Johannesen, Kaj Leo 1, Regeringen
Glomerulonefritis

Glomerulonefritis er en nyresygdom der sædvanligvis rammer begge nyrer og er karakteriseret ved betændelse af de små blodkar i nyrerne (glomeruli). Glomerulonefritis kan vise sig som blod i urinen (hæmaturi), protein i urinen (proteinuri), nefrotisk syndrom, eller som akut eller kronisk nyresvigt.

Nyre- og urinvejssygdomme
Nefrologi
MoeTown

MoeTown er et engelsksproget album fra Joey Moe. Albummet blev udsendt i 2006.

Spor 
 "Flip It (Like A DJ)"
 "My Last Serenade"
 "Miss Copenhagen"
 "Cheating"
 "If I Want To"
 "Let My Song Make Love To You"
 "Call 911"
 "The Contract"
 "Just Gotta Know"
 "Crush"
 "Goodbye"

Eksterne henvisninger 
 

Debutalbum fra Danmark
Debutalbum fra 2006
Joey Moe-album
Nefrologi

Nefrologi (af græsk: νεφρός, nephros (nyre) og -λογία, logia (læren om)) er det lægevidenskabelige speciale, der beskæftiger sig med nyrerne. Specialet omfatter diagnosticering og behandling af nyresygdomme, herunder behandling af patienter med nyresvigt der kræver dialyse eller nyretransplantation.

En læge med speciale i nefrologi kaldes en nefrolog eller nyrelæge. Danske nefrologer har deres eget videnskabelige selskab, Dansk Nefrologisk Selskab.

Nefrologi er et yderst kompliceret og omfattende organ, hvorfor der tilsvarende findes en højt specialiseret Nefrologisk afdeling på Rigshospitalet, der både modtager dårlige patienter med livstruende akut opståede nyresvigt, såvel som patienter med kroniske nyresygdomme.  

Ydermere overtager Nefrologisk afdeling på Rigshospitalet hyppigt patienter fra landets andre sygehuse, når kompleksiteten af vedkommende nyresygdom kræver et særligt fagligt højt niveau, som andre hospitaler ikke varetager. Sidst, men ikke mindst, modtager afdelingen patienter, som bliver fløjet ind fra Færøerne, Grønland og Bornholm til bl.a. akut dialyse. 

Behandlingen af den akutte patient afhænger naturligvis af patientens tilstand, men ofte modtager afsnittet svært uræmiske (toksiske) patienter, der har brug for akut dialyse via et akut dialysekateter. Uræmien indebærer alvorlige elektrolytforstyrrelser (kalium, calcium etc.), der bl.a. kan forårsage pludseligt hjertestop. Afsnittet modtager også hyppigt overhydrerede patienter, der skal afvandes akut, for at undgå lungeødem (ophobning af væske på lungerne, der for patienten føles som reel drukning). 

Sundhedspersonale på Nefrologisk afdeling er sammensat af kompetente og ambitiøse SOSU assistenter, sygeplejersker og læger. Alle sygeplejersker har gennemført et obligatorisk kursus i Nefrologisk medicin, samt et kursus i peritonealdialyse, hvorfor det altid vil være en stor fordel at ansætte en tidligere nefrologisk sygeplejerske, da denne er i stand til at håndtere "posedialyse".

Eksterne henvisninger 
Nefrologi. (2018, 20. februar). I Store medisinske leksikon. Hentet 21. august 2018.
Dansk Nefrologisk Selskabs hjemmeside
Jesper Strandskov

Jesper Strandskov (født 25. november 1954 på Frederiksberg) er tidligere dekan på Det Samfundsvidenskabelige Fakultet på Syddansk Universitet.

Ansatte ved Syddansk Universitet
Videnskabsfolk fra Danmark
Personer i Kraks Blå Bog
Jacob Schmidt

Jacob Schmidt (født 25. februar 1971) var universitetsdirektør for Syddansk Universitet i perioden fra 1. september 2011 til februar 2014.

Han har tidligere været ansat i bl.a. DSB, TDC og Sikkerhedsstyrelsen.

Kilde 
http://www.sdu.dk/ansat/jasc 

Ansatte i DSB
TDC
Direktører for danske styrelser
Ingeniører fra Danmark
Danskere i 1900-tallet
Danskere i 2000-tallet
Personer i Kraks Blå Bog
Rangers

Rangers har flere betydninger:

Sport 

 Rangers F.C. – En fodboldklub fra Glasgow i Skotland.
 Queens Park Rangers F.C. – En fodboldklub fra London i England.
Regeringen Kaj Leo Johannesen II

Kaj Leo Johannesens anden regering var regering fra den 14. november 2011 til 15. september 2015 med Kaj Leo Johannesen fra Sambandsflokkurin som lagmand og ministre fra Fólkaflokkurin, Sambandsflokkurin, Sjálvstýrisflokkurin og Miðflokkurin. Den var en flertalsregering, og den første rent borgerlige regering på øerne siden 1985.
Sjálvstýrisflokkurin trådte ud af regeringen 9. september 2013, efter at Kári P. Højgaard var blevet afskediget fra indenrigsministerposten og ministeriets opgaver fordelt mellem de øvrige ministerier.

Johannesen, Kaj Leo 2
Saftpresser

En saftpresser er et køkkenudstyr som har henblik på at presse saften ud af frugter såvel som grøntsager.

Typer 
Saftpressere forekommer i forskellige udformninger.
De simpleste typer findes også under navnene citronpresser, citruspresser. Andre navne er juicer.

Den simpleste form er en pind med håndtag i den ende ende og en riflet knop i enden.
Denne type ses i for eksempel træ og rustfrit stål.

Simple saftpressere kan også bestå af en riflet knop med si og skål under hvor brugeren drejer og presser en saftig frugt nedover. Frugtkødet opsamles med sien og saften løber i skålen.

For Alessi designede Philippe Starck en saftpresser der går under navnet "Juicy Salif".
Saftpresseren er en højbenet trefod i aluminium.

En videreudvikling af den simple knopform er med elektromotor hvor brugere blot skal presse frugten ned på knoppen, mens elektromotoren drejer knoppen rundt.

Centrifugal-saftpressere roterer med høj hastighed.
Rotationshastigheden i konventionelle husholdningsapparater kan være fra 8.000 til 12.000 omdrejninger i minuttet.

Andre apparater presser saften ud med en forholdsvis langsomt roterende skrue i et rør.
Denne form går ofte under navnet slowjuicer.
Rotationshastigheden kan være omkring 80 omdrejninger i minuttet.

En blender anses nok sjældent for en saftpresser, men kan også lave saft.

Undersøgelser 
En videnskabelig undersøgelse af en centrifugal-saftpresser mod en slowjuicer til udvinding af tomatjuice fandt at slowjuiceren var bedst over en række parametre vurderet gennem laboratorieanalyser og panelvurderinger.
Slowjuiceren lavede tomatjuice med større udtræk, højere vitamin C-indhold, bedre farve og aroma.

Henvisninger 

Køkkenredskaber
Regeringen Marita Petersen

Marita Petersens regering var Færøernes regering fra den 24. april 1993 til den 10. september 1994. Lagmand var Marita Petersen fra Javnaðarflokkurin, med ministre fra Tjóðveldisflokkurin og Sjálvstýrisflokkurin. Hun blev Færøernes første kvindelige lagmand. Petersen havde ledet Atli Dams sjette regering siden 18. januar 1993, men hun skiftede regeringspartneren Fólkaflokkurin ud med Tjóðveldisflokkurin (Republikanerne) og Sjálvstýrisflokkurin (Selvstyrepartiet). Til trods for den korte regeringstiden fik regeringen udrettet meget, som var vinklet mod den dybe økonomiske krise, som Færøerne var inde i. Blandt andet fik Petersen forhandlet en bankavtale med Danmark. Unionistiske kræfter vandt imidlertid lagtingsvalget 1994, og regeringen måtte gå af til fordel for Edmund Joensens første regering.

Resultater

Henvisninger 

Petersen, Marita, Regeringen
Politik i 1993
Politik i 1994
Ramnefjellsfossen

Ramnefjellsfossen (også kendt som Utigardsfossen) er et vandfald ved Nesdal i Stryn kommune i Vestland fylke i Norge. Vandfaldet ligger ved Ramnefjellet som var åstedet for to af Norges største stenskredsulykker i henholdsvis 1905 og 1936, hvor 61 og 74 mennesker mistede livet, da stenskred skabte flodbølger som raserede flere bebyggelser.

Fossen ligger i Utigardselva, som er en del af Loenvassdraget. Elven får vand fra Ramnefjellsbræen som er en del av Jostedalsbræen og den løber ud i Loenvannet.

Fossen har et totalt fald på 808 meter fordelt på flere afdelinger, hvoraf den største er på ca. 600 meter.
Elven er ikke reguleret.

Kilder og henvisninger 

 World waterfall database via web.archive.org
 Kort med opstigningsruter
 Billede af fossen 

Vandfald i Vestland
Lagtingsvalget 1998

Lagtingsvalget på Færøerne 1998 blev afholdt den 30. april 1998. Valget var Tjóðveldisflokkurins bedste nogensinde, som største parti og en fremgang på over 10 prosent (og hele fire mandater). Javnaðarflokkurin og Fólkaflokkurin gik begge frem med to mandater. Til genæld mistede Sambandsflokkurin to mandater, mens Kristiligi Fólkaflokkurin (Framburðsflokkurin) og Verkamannafylkingin blev knust så eftertrykkeligt, at ingen af dem nogen sinde stillede op til valg igjen. Valget banede vejen for Anfinn Kallsbergs første regering bestående af Fólkaflokkurin, Tjóðveldisflokkurin og Sjálvstýrisflokkurin.

Resultater 

Stemmeberettigede: 31 609
Optalte stemmer:  27 876
Valgdeltalgelse: 88,2 %

Top 10 over personlige stemmer 

 Høgni Hoydal (T) 1562
 Jóannes Eidesgaard (JF) 705
 Kristian Magnussen (JF) 705
 Lisbeth L. Petersen (SB) 641
 Óli Breckmann (FF) 632
 Bjarni Djurholm (FF) 583 
 Sámal Petur í Grund (SF) 534
 Heini O. Heinesen (T) 514
 Anfinn Kallsberg (FF) 509
 Alfred Olsen (SB) 388

Valgkredse, byer og større bygder

Referencer

Eksterne links
Hagstova Føroya — Íbúgvaviðurskifti og val (Færøsk statistik)
Election Resources on the Internet: Elections to the Faroese Løgting - Results Lookup

1998
Politiske valg i 1998
Politik i 1998
Lagtingsvalget 1994

Lagtingsvalget på Færøerne 1994 blev afholdt den 7. juli 1994. Flere nye partier opstillede en liste for første gang; Frælsisfylkingin, Hin Føroyski Flokkurin, Miðflokkurin og Verkamannafylkingin. I alt var der ti valglister, som fortsat er rekord til et færøsk lagtingsvalg. De fleste etablerede partier gik kraftigt tilbage, da Færøerne var ramt af en dyb økonomisk krise, som igen også var grobund for stiftelsen af eksempelvis Verkamannafylkingin (Arbejdernes Union). En bankaftale med Danmark gjorde, at den unionistiske Sambandsflokkurin fik fremgang, mens regeringspartiet Javnaðarflokkurin (Socialdemokraterne) blev halveret.

Resultater

Eksterne links 
Hagstova Føroya — Íbúgvaviðurskifti og val (Færøsk statistik)

1994
Politiske valg i 1994
Politik i 1994
FC Barcelona (rugby)

FC Barcelona er en spansk rugby klub som spiller i den spanske 2. liga. Klubben har vundet to spanske mesterbkab; 1952–53 og 1953–54.

Eksterne henvisninger 
 www.fcbrugby.com  
 FC Barcelona Official website  
 Holdet  

Etableret i 1924
Rugby
Rugbyklubber i Spanien